ร้านนี้กว่าจะมีโอกาสได้กินก็นานพอดู ครั้งแรกเดือนที่แล้วมาเก้อ เพราะไม่ได้จอง ได้แต่มายืนมองหน้าร้านทำตาปริบๆ ครั้งที่ 2 และ 3 ได้รอบ 21.30 ดึกไป วันนี้โชคดีมากจองคิวได้รอบ17.30 เวลาพอเหมาะแดดร่มลมตกเหมาะกับการปิ้งย่าง ????????????  
- ร้านนี้ต้องโทรจองนะคะ อย่าเสี่ยง Walk-in ดีกว่า อาบุฟเฟ่ต์มีรอบ 17.30, 19.30 และ 21.30
- ที่ตั้ง อยู่รามคำแหง 127 อยู่บริเวณข้างๆ ศูนย์อาหารค่ะ เข้าซอยไปประมาณ 50 เมตร มีที่จอดรถเป็นลานกว้างขวางพอสมควร
-  บรรยากาศ เป็นร้านขนาดกลางๆ มีโต๊ะประมาณ 50 ตัวได้ อารมณ์ประมาณร้านหมูกระทะ บริเวณร้านสะอาดใช้ได้ จัดโซน หมู ไก่ ทะเล เครื่องดื่มชัดเจน  มีเขียงหั่นแยกของสด และ ของสุกแล้ว ไลน์อาหารจัดสวยงามหลากหลายค่ะ (แอบเห็นแมลงวันเล็กน้อย) ส่วนห้องน้ำเป็นของศูนย์อาหารเดินไม่ไกลค่ะ
-  บริการ ถือว่าค่อนข้างจัดการดี  เจ้าของร้านมารับแขกหน้าร้านเลย ในไลน์อาหารมีพนักงานมาเติมอาหารตลอดเวลา ไม่ปล่อยให้พร่อง พนักงานทำความสะอาดมาเก็บเปลือก/ จาน เป็นระยะๆ 
-   อาหาร บุฟเฟ่ต์อาหารทะเล รวมเครื่องดื่ม เบียร์ 399.- กินได้ 1 ชม. ครึ่ง
อาหารทะเลร้านนี้เยอะมาก อาจเขียนไม่ครบขออภัยนะคะ  เราเดินสำรวจคร่าวๆ มีดังนี้
กุ้ง กั้ง ปูม้า หอยหวาน ปลาแซลมอน เอ็นหอยจอบ ปลาหมึกไข่ หมึกกระดอง ฯลฯ 
อาหารทั่วๆ ไปมี ไก่ หมูหมัก เข็ดเข็มทองพันเบคอน หมูยอ ไส้กรอก  ผักต่างๆ 
ผลไม้มีสับปะรด ฝรั่ง แตงโม 
น้ำดื่ม มีชา น้ำอัดลม เบียร์สดลีโอ
ภาพรวมของอาหารทะเลร้านนี้สดกลางๆ ตามมาตรฐาน กั้ง หมึก หอย ตัวใหญ่ กุ้งขนาดกลางๆ ถึงเล็ก ส่วนปูม้าตัวเล็กนิดเดียว น้ำจิ้ม รสจัดอร่อย อาหารดูสะอาด หลากหลาย เมนูหมู ไก่หมัก อร่อยดี น้ำดื่มและเบียร์สดฟรี ไม่อั้น มีผลไม้ล้างปาก ของสดเติมตลอดเวลา 1 ชม. ครึ่ง ควรจัดการเวลาดีๆ นะคะ เพราะของบางอย่างกว่าจะปิ้งสุกหมดเวลาพอดี เราเตรียมกรรไกรมาเองด้วย ยังเกือบไม่ทัน
สรุป ร้านนี้เป็นทางเลือกที่ดี และ คุ้มมากๆ สำหรับคอเบียร์ + ทะเลปิ้งย่าง ของคนย่านรามคำแหงค่ะ ☺️☺️☺️